**Példa az önkéntes csapattagoknak kiküldhető email tartalmára**

**Az egész szöveget, de sárga részeket mindenképp módosítsd/töltsd ki a ti csapatotok adataival.**

**Kedves Önkéntesek, Kollégák!**

Hamarosan találkozunk a <áruház neve > áruházban. Emlékeztetőül csatoltan küldöm a műszak beosztást.

Idén összesen 5 műszakban gyűjtünk, én a gyűjtés teljes időtartamában, a helyszínen elérhető leszek. Kérem, hogy a műszakok kezdetére pontosan érkezzetek!

I. péntek (nov. 23.) délután: 15.00 - 20.00 <vagy később, ha úgy egyeztek meg>

II. szombat (nov. 24.) délelőtt: 08.00 - 13.30

III. szombat (nov. 24.) délután: 13.30 - 19.00 <vagy később, ha úgy egyeztek meg>

IV. vasárnap (nov. 25.) délelőtt: 08.00 - 13.30

V. vasárnap (nov. 25.) délután: 13.30 - 18.00 <vagy később, ha úgy egyeztek meg>

Gyűjtésünk helyszíne, pontos címe: **<áruház neve, címe>**

Ezeket a feladatokat fogjuk végezni: (további információ: melléklet)

* Gyűjtés kezdetekor és végén: plakátok kiragasztása az áruház bejáratánál, az akció végén (vasárnap este) azok eltávolítása;
* Rendszeres (fél óránkénti) áruházi hangos-bemondás;
* Az áruház bejáratánál szórólapok átadása a vásárlóknak, röviden ismertetjük az élelmiszergyűjtés jelentőségét, a vásárlót megkérjük, hogy ha teheti, akkor bármilyen tartós élelmiszeradománnyal csatlakozzon az akcióhoz, az adományt a pénztárak végében található gyűjtőpontokon helyezze el;
* Adományok átvétele kettő gyűjtőponton (plakáttal ellátott bevásárlókocsik), köszönetnyilvánítás, majd **e-mail címes regisztráció kérése** (utóbbi azért fontos, mert ha a mi csapatunk gyűjti be - az áruház méretéhez képest - a legtöbb vásárló email-címét, nyereményül plusz 1 raklap élelmiszert kapunk a már összegyűjtött mennyiséghez);
* Kartondobozok összeállítása, adományok dobozolása, dobozok tartalmának, súlyának adminisztrálása a nyomtatványon;
* Dobozok mozgatása, elszállítása.

A gyűjtés további részletei:

* Főként tartós élelmiszereket gyűjtünk (étolaj, csokoládé, konzerv, cukor, bébiétel, liszt, tészta, tartós tej, szaloncukor stb.)
* ·A gyűjtéshez az Élelmiszerbank biztosítja a szükséges anyagokat (szórólapok, plakátok, regisztrációs lap stb.), amelyeket a helyszínen fogok kiosztani, tehát semmit nem kell hoznotok;
* Kérlek, gondoskodj a saját étkezésedről! Étkezési lehetőség: meleg étel, kávé, üdítő az áruház előcsarnokában működő ….. büfében kapható;
* Javasolt öltözködés: kényelmes, többrétegű öltözet (a gyűjtőpontoknál nem szükséges kabát/pulóver, viszont a bejárat melletti szórólapozáshoz érdemes melegebben felöltözni).

Még egyszer köszönöm, hogy vállaltátok e nemes feladatot!

Várlak Benneteket!

Üdvözlettel,

**Mellékletként küldhető az önkéntes csapattagoknak**

**Műszak beosztás**

|  |  |  |  |  |  |
| --- | --- | --- | --- | --- | --- |
| **Műszak száma** | **1** | **2** | **3** | **4** | **5** |
| **Műszak ideje** | november 23., péntek délután 15.00 - 20.00 | november 24., szombat délelőtt 08.00 - 13.30 | november 24., szombat délután 13.30 - 19.00 | november 25., vasárnap délelőtt 08.00 - 13.30 | november 25., vasárnap délután 13.30 - 19.00 |
| **Önkéntesek** | név | név | név | név | név |
| név | név | név | név | név |
| név | név | név | név | név |
| név | név | név | név | név |
| név | név | név | név | név |
|  |  |  |  |  |  |
| Gyűjtés helyszíne: **<áruház neve >** | | | | |  |
| Cím: **<áruház címe>** | | | | |  |
| Csoportvezető: <név, mobilszám, email-cím> | | | | |  |

**Legfontosabb teendők, tudnivalók a gyűjtés alatt**

Feladatok műszakkezdéskor

* vedd fel az önkéntes mellényt,
* tájékozódj a gyűjtés céljáról, az Élelmiszerbankról (min: olvasd el a szórólapot),
* tájékozódj az előző műszakokban felmerült esetleges fontos tudnivalókról,
* ha kérdésed van, keresd a csapatvezetőt!

Szórólaposztás

* ez nem könnyű feladat, türelem és kedvesség szükséges hozzá, viszont sok múlik rajta: a jó szórólaposztó megtöbbszörözheti a kapott adomány mennyiségét és értékét,
* ha érdeklődik a vásárló, mondd el: ha adományoz és leadja email-címét a gyűjtőponton, gyűjtésről készült videót és egy NoSalty meglepetést küldünk viszonzásul.

Adománygyűjtés

* minden adományozónak köszönd meg az adományt
* minden adományozótól kérd el az adatait (név és email-cím)
  + Miért jó a vásárlónak megadnia az adatait?
    - mert kapcsolatban maradhat az Élelmiszerbankkal,
    - tájékoztatjuk az adomány sorsáról és
    - adományáért cserébe gyűjtésről készült videót és egy NoSalty meglepetést küldünk viszonzásul
  + Hogyan adhatja le az adatait a vásárló?
    - a gyűjtőponton található adatgyűjtő íven
  + Miért jó a gyűjtő csapatnak az adatok gyűjtése?
    - Az a gyűjtő csapat, amelyik (az áruház méretéhez képest) a legtöbb vásárló email-címét gyűjti be és adja le határidőre az Élelmiszerbanknak, **nyereményül egy plusz raklap élelmiszert kap az általa támogatott szervezet számára** az általa gyűjtött élelmiszer mennyiségén felül. Amennyiben a gyűjtő csapat nem direktben adja az általa gyűjtött élelmiszert szervezetnek, az Élelmiszerbank partnerszervezetei közül megjelölhet egy kedvezményezett szervezetet, amelyik a plusz raklap élelmiszert megkapja.
* folyamatosan (vagy elszállításonként) számoljátok és regisztráljátok az átvett adomány mennyiségét

**Tipikus kérdések és válaszok**

*Mi az Élelmiszerbank?*

Az Élelmiszerbank egy non-profit szervezet (egyesület), amely élelmiszerfelesleget gyűjt össze élelmiszeripari cégektől és juttatja el nélkülözőkhöz. A karácsonyi élelmiszer-adománygyűjtés keretében a lakosságot is bevonja az Élelmiszerbank az élelmiszergyűjtésbe. Az összegyűjtött élelmiszereket szervezeteknek adja át, amelyek meleg étellel vagy élelmiszerrel látják el az arra rászorulókat.

Az Élelmiszerbank évente 300 000 ember számára juttat ingyenes élelmiszeradományt Magyarországon, idén több mint 10.000 tonna mennyiségben.

További információ: [www.elelmiszerbank.hu](http://www.elelmiszerbank.hu)

*Csak tartós élelmiszert fogadunk el?*

Elsősorban tartós élelmiszert gyűjtünk, de ha valaki mégis frissárut hozna, azt is köszönjük meg és fogadjuk el. Ezeket az árukat azonban külön kell kezelni, és azonnal célba juttatni. Néha háztartási cikkeket is kapunk, vagy játékot, könyvet, ezeket is köszönettel vegyük át.

*Mire van nagyobb szükség?*

Minden élelmiszeradománynak örülünk, de ha lehet választani, akkor a következőkre van a legnagyobb szükség: konzerv, étolaj, cukor, csokoládé, tartós tej, bébiétel, tészta, szaloncukor. Tartós (hűtést nem igénylő) élelmiszereket várunk.

*Elfogadunk pénzadományt is?*

Az áruházi gyűjtés során csak élelmiszert fogadunk el. Ha valaki anyagilag is szeretné támogatni az Élelmiszerbankot, azok számára a bankszámla számunkat add meg: CIB Bank 10700024-66676548-51100005, illetve a weboldalon elérhető többi lehetőséget: [www.elelmiszerbank.hu](http://www.elelmiszerbank.hu) és Sczígel Andrea elérhetőségét: [sczigel.andrea@elelmiszerbank.hu](mailto:sczigel.andrea@elelmiszerbank.hu), 30/619-99-40.

*Kik kapják meg az összegyűjtött élelmiszereket?*

Az adományokat az adott áruház környékén élő rászorulók kapják meg. A kiosztásra még karácsony előtt sor kerül.